- Hindi News
- National
- 10वीं का पर्चा देते ग्रेजुएट गिरफ्तार, पुलिस को देख भागे तीन युवक कुएं में गिरे, घायल
10वीं का पर्चा देते ग्रेजुएट गिरफ्तार, पुलिस को देख भागे तीन युवक कुएं में गिरे, घायल
गुरुवार को हुए माशिमं के दसवीं के संस्कृत विषय पर्चे में बीएससी और बीएड पास युवक को रिश्तेदार छात्र की जगह परीक्षा देते हुए गिरफ्तार किया गया है। वह श्योपुर जिले के वीरपुर से जौरा तहसील में संस्कृत का पेपर देने आया था। यहां कन्या हायर सेकंडरी स्कूल सेंटर पर प्रशासन व पुलिस टीम ने चेकिंग के दौरान उसे पकड़कर गिरफ्तार किया। उधर जौरा में ही मॉडल हायर सेकंडरी स्कूल पर अपने भाई को पेपर दिलवाने लाया एक छात्र पुलिस वाहन आता देख नकल कराने वालों की भीड़ के साथ भागा। वह अपने दो साथियों के साथ कुएं में गिर गया। उसके दोनों साथियों को तो हल्की चोट आई, लेकिन इस युवक के दोनों पैरों की हड्डियां टूट गईं। इसके अलावा जिले के 81 परीक्षा सेंटरों पर चेकिंग में 27 नकलची पकड़े गए।
मुन्नाभाई की उम्र ज्यादा नजर आई तो धर दबोचा
सुबह 8.30 बजे से हाईस्कूल का संस्कृत विषय का प्रश्न पत्र शुरू हुआ तो जौरा के कन्या हायर सेकंडरी स्कूल सेंटर पर चेकिंग करने पहुंचे एसडीएम आरएस बाकना, एसडीओपी आरकेएस राठौर, तहसीलदार संदीप श्रीवास्तव, टीआई अजय चानना को एक परीक्षार्थी पर शक हुआ। उसकी उम्र अन्य छात्रों के मुकाबले ज्यादा थी।
हंगामे के बाद अफसरों ने आखिरकार लेट आने वाले छात्रों को भी पॉलीटेक्निक कॉलेज केंद्र पर प्रवेश दिया। लेकिन ऑब्जेक्टिव टाइप प्रश्नों के उत्तर हथेलियों से मिटाने के लिए साबुन से उनके हाथ धुलवाए गए।
परीक्षार्थी के भाई के पैर फ्रैक्चर
जौरा कस्बे के मॉडल स्कूल पर गुरुवार की सुबह पेपर शुरू हो चुका था। जिसके बाद नकल कराने वालों की भीड़ बिल्डिंग के आसपास मंडरा रही थी। इनमें गौरव पुत्र सुधीर पाराशर भी था, जो अपने छोटे भाई आशीष पाराशर को पेपर दिलवाने लाया था। भीड़ में सिंकल शर्मा, सौरभ उपाध्याय भी शामिल थे। इसी दौरान इस सेंटर पर पुलिस की नीली बत्ती लगी गाड़ी आई। तब भीड़ भागी। गौरव, सिंकल व सौरभ भी भागे। जो बाउंड्री के पास के कुएं में गिर गए। गौरव की हड्डियां टूट गईं। उसे तत्काल मुरैना जिला अस्पताल लाया गया। जहां से उसे ग्वालियर रैफर किया गया है। उसके पैरों में फ्रैक्चर है। रीढ़ की हड्डी में भी चोट है।
प्रवेश से रोका तो किया ट्रैफिक जाम
मुरैना के पॉलीटेक्निक कॉलेज में हाईस्कूल का परीक्षा सेंटर बना है। यहां गुरुवार सुबह साढ़े आठ बजे के बाद जो परीक्षार्थी पहुंचे, उन्हें सेंटर पर प्रवेश नहीं दिया गया। इसकी वजह यह थी कि सभी छात्र मोबाइल पर परीक्षा से पहले मिलने वाले ऑब्जेक्टिव टाइप प्रश्नों के उत्तर जानने के लिए केंद्र के बाहर ही खड़े रहे। हालांकि उन्हें जब सेंटर में जाने से रोका गया तो छात्रों ने मुरैना-अंबाह रोड पर चक्काजाम करने का प्रयास किया।
पॉलिटेक्निक परीक्षा केन्द्र पर एक साथ परीक्षार्थियों की भीड़ अधिक होने से जिला पंचायत सीईओ ने सभी को कतार में लगवाया और सभी की चेकिंग कराई।
यहां पकड़े गए नकलची
कतार में भविष्य : देरी से आए तो मोजे उतरवाकर की चैकिंग
नकल पर आैर सख्ती करेंगे
दसवीं के पर्चे में 27 नकलची पकड़े। एक फर्जी छात्र गिरफ्तार किया है। जिले के सभी 81 केंद्रों पर नकल रोकी गई है। हमने स्वयं आज नकल केस बनाए हैं। नकल पर सख्ती जारी रहेगी। आरएन नीखरा, जिला शिक्षाधिकारी मुरैना
हाथ धुलवाए फिर देने दी परीक्षा
गणेशपुरा स्थित नम्बर दो स्कूल केन्द्र के बाहर परीक्षा से पूर्व परीक्षार्थी ओटी हाथ पर लिखते हुए
गर्ल्स स्कूल नवीन भवन पोरसा 01
दिमनी हायर सेकंडरी स्कूल 01
हायर सेकंडरी स्कूल थरा 07
हायर सेकंडरी स्कूल खड़ियाहार 02
केएस हायर सेकंडरी स्कूल मुरैना 02
कन्या हाईस्कूल नूराबाद 01
पॉलीटेक्निक भाग तीन मुरैना 02
जीएलएस कॉलेज बानमोर 01
हायर सेकंडरी स्कूल मिरघान 01
हायर सेकंडरी स्कूल बागचीनी 03
उत्कृष्ट स्कूल जौरा 01
मॉडल स्कूल जौरा 03
उत्कृष्ट स्कूल कैलारस 01
मॉडल स्कूल कैलारस 01
कुल 27
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva kas_Deva kas_Deva kas_Deva kas_Deva bho_Deva bho_Deva hne_Deva kas_Deva kas_Deva mag_Deva mag_Deva mai_Deva mag_Deva bho_Deva